Little Cayman

Little Cayman er ei øy i det britiske oversjøiske territoriet Caymanøyene i Karibia. Den ligger nordøst for Grand Cayman, sør for Cuba og nordvest for Jamaica. Little Cayman er den minste av de tre Caymanøyene. Øya har et areal på ca. 28 km² og en maksimal høyde på 12 moh. Avstanden til naboøya Cayman Brac er ca. 7 km, mens det er 130 km til Grand Cayman. Sammen med naboøya Cayman Brac kalles Little Cayman «Sister Islands».

Våtmarksområdet med mangroveskog ved Booby Pond er vernet som Ramsar-område. Booby Pond Nature Reserve er tilholdssted for 4000 rødfotsuler og øya er det eneste stedet på Caymanøyene der denne arten hekker. Praktfregattfugl finnes også og iguanarten Cyclura nubile caymanensis holder til i verneområdet.

Flyplassen på øya, Edward Bodden lufthavn, var per november 2019 betjent av Cayman Airways.

Referanser 

Caymanøyene
Øyer i Nord-Amerika
Antillene